જશોદાબેને જણાવ્યું કે લગ્ન બાદ તેઓ જેટલો પણ સમય મોદીની સાથે રહ્યા, તેમણે (મોદીએ) મારી સાથે સારો વ્યવહાર કર્યો અને અભ્યાસ ચાલુ રાખવા માટે પણ પ્રોત્સાહિત કરી. જશોદાબેને જણાવ્યું કે જોકે મોદીએ પોતાની જિંદગી દેશ સેવામાં અર્પણ કરી દીધી છે માટે તેમણે વ્યક્તિગત જીવન અને સંસારનો ત્યાગ કર્યો. તેમના પતિ માટે દેશ સર્વોપરી છે. પરંતુ હજી પણ જો તેઓ મને તેમની સાથે રહેવા માટે કહે તો હું તેમની સાથે રહેવા તૈયાર છું. લગ્ન અને અલગ થયા બાદ તેઓ માત્ર એક જ વાર મોદીને વર્ષ 1987માં મળી છે, જોકે તેમના પરિવારજનો સાથે તો ક્યારેક-ક્યારેક મુલાકાત થઇ જતી હતી.